**KLAIPĖDOS APYGARDOS TEISMAS**

**MAŽOS VERTĖS SPAUSDINTUVŲ IR ORGANIZACINĖS ĮRANGOS KASEČIŲ PILDYMO, ATNAUJINIMO IR NAUJŲ KASEČIŲ PIRKIMO**

**APKLAUSOS BŪDU SĄLYGOS**

**2016-04-26**

# 1. BENDROSIOS NUOSTATOS

1.1. Klaipėdos apygardos teismas (adresas Herkaus Manto g. 26, Klaipėda LT 92131, įmonės kodas 191844978, el. p.: klaipedos.apygardos@teismas.lt) numato įsigyti iš įmonių (toliau – Tiekėjas) spausdintuvų ir organizacinės įrangos kasetes, jų pildymo ir atnaujinimo paslaugas. Pirkimo kodas pagal Bendrąjį viešųjų pirkimų žodyną (toliau – BVPŽ): 50300000-8 (Remonto, priežiūros ir kitos paslaugos, susijusios su asmeniniais kompiuteriais, biuro įranga, telekomunikacijų bei garso ir vaizdo įranga), papildomas pirkimo objekto kodas pagal BVPŽ: 30237310-5 (Spausdintuvų kasetės).

1.2. Pirkimas vykdomas vadovaujantis Lietuvos Respublikos Viešųjų pirkimų įstatymu, Lietuvos Respublikos civiliniu kodeksu, Klaipėdos apygardos teismo pirmininko 2012 m. gruodžio 21 d. įsakymu Nr. V-99 patvirtintomis Supaprastintų viešųjų pirkimų taisyklėmis (toliau – Taisyklės), kitais teisės aktais bei šiomis mažos vertės pirkimo, atliekamo apklausos būdu, sąlygomis (toliau – pirkimo sąlygos).

## 1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų ir konfidencialumo bei nešališkumo reikalavimų.

## 1.4. Kontaktiniai asmenys tiesioginiam ryšiui su tiekėjais palaikyti: Ūkio skyriaus vedėja Ingrida Ulskienė, tel. (8 46) 390991, mob. tel. 8 698 41244, elektroninis paštas: ingrida.ulskiene@teismas.lt.

## 1.5. Perkančioji organizacija nėra PVM mokėtoja.

**2. PIRKIMO OBJEKTAS**

2.1. Pirkimo objektas – spausdintuvų ir organizacinės įrangos kasetės, jų pildymo ir atnaujinimo paslaugos. Minimalūs techniniai reikalavimai ir prekių apimtys nurodytos pirkimo sąlygų 1 priede.

2.2. Pirkimas į dalis neskirstomas. Pirkimui yra taikomi minimalūs aplinkos apsaugos reikalavimai.

2.3. Nurodyti prekių kiekiai yra preliminarūs. Perkančioji organizacija neįsipareigoja nupirkti iš tiekėjo viso nurodyto prekių kiekio. Konkrečios prekių apimtys bus pateikiamos atskirais užsakymais atsižvelgiant į Perkančios organizacijos poreikį.

2.4. Pasiūlymas turi būti pateiktas pagal pridedamą 2 priedą.

2.5. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas bus atmesti.

 2.6. Nepriklausomai nuo atskiro užsakymo vertės, lazerinių spausdintuvų spausdinimo kasetes papildymui ir atnaujinimui tiekėjas pasiima ir visas prekės pristato nemokamai tiekėjo transportu ne vėliau kaip per 2 (dvi) darbo dienas nuo užsakymo pateikimo dienos adresu Herkaus Manto g. 26, Klaipėda. Prekes perkančioji organizacija priims ir perduos perkančiosios organizacijos darbo laiku: pirmadieniais - ketvirtadieniais – nuo 8.00 iki 17.00 val., penktadieniais – nuo 8.00 iki 15.45 val., pietų pertrauka nuo 12.00-12.45 val., prieššventinę dieną darbo dienos trukmė trumpinama viena valanda.

2.7. Perkančioji organizacija prekių užsakymą tiekėjui gali pateikti telefonu, elektroniniu paštu.

 2.8. Prekių pirkimo – pardavimo sutartis sudaroma 12 mėnesių laikotarpiui su galimybe pratęsti sutartį dar 2 kartus 12 mėnesių, jei prieš 15 dienų iki termino pabaigos, šalys nepateikė raštiško prašymo nutraukti sutartį.

2.9. Už suteiktas paslaugas atsiskaitoma per 30 (trisdešimt) kalendorinių dienų nuo PVM sąskaitos - faktūros pateikimo. PVM sąskaitos faktūros pristatomos kartu su prekėmis ir elektroniniu paštu klaipedos.apygardos@teismas.lt.

**3. TIEKĖJŲ KVALIFIKACIJOS REIKALAVIMAI**

3.1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus ir pateikti nurodytus dokumentus:

 3.1.1. Tiekėjas turi būti įregistruotas įstatymų nustatyta tvarka – pateikiamos įmonės įregistravimo pažymėjimo ir įstatų kopijos;

 3.1.2. Tiekėjas turi būti atsiskaitęs su valstybės biudžetu, neturėti įsiskolinimo valstybinio socialinio draudimo įstaigai ir nebūti bankrutavęs, bankrutuojantis, likviduojamas ar laikinai sustabdęs veiklos – pateikiama tiekėjo deklaracija;

 3.1.3. Tiekėjas turi teisę verstis ta ūkine veikla, kuri reikalinga pirkimo sutarčiai vykdyti – pateikiamos įmonės įregistravimo pažymėjimo ir įstatų kopijos.

3.2. Tiekėjo, neatitinkančio šių minimalių techninių reikalavimų, pasiūlymas atmetamas.

 3.3. Prie pasiūlymo pridedamų dokumentų kopijos yra tvirtinamos tiekėjo arba jo įgalioto asmens parašu nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą.

3.4. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

3.5. Tiekėjo kvalifikacija bus vertinama, jeigu pristatyti visi tiekėjo kvalifikaciją patvirtinantys nurodyti dokumentai.

3.6. Tiekėjų kvalifikaciniai duomenys vertinami vadovaujantis jiems pateiktuose pirkimo dokumentuose nustatytais kriterijais ir procedūromis. Teisę dalyvauti tolesnėse pirkimo procedūrose turi tik tie tiekėjai, kurių kvalifikaciniai duomenys atitinka perkančiosios organizacijos keliamus reikalavimus.

**4. PASIŪLYMŲ RENGIMAS, PATEIKIMAS, KEITIMAS**

4.1. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą, visi tokie pasiūlymai atmetami.

4.2. Pasiūlymas turi būti pateikiamas elektroniniu paštu ingrida.ulskiene@teismas.lt. Pateikiamos skaitmeninės dokumentų kopijos turi būti prieinamos naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Pateikę pasiūlymą elektroniniu paštu ir nesulaukę patvirtinimo apie gavimą, tiekėjai turi apie tai informuoti pirkimo organizatoriaus atstovę Ingridą Ulskienę, telefonu (8 46) 390 991, mob. tel. 8 698 41244,

4.3. Tiekėjo pasiūlymas bei kita informacija pateikiama lietuviųkalba.

4.4. Pasiūlymas turi būti pateiktas iki **2016 m. gegužės 11 d. 12.00 val. (Lietuvos Respublikos laiku)**.

4.5. Pasiūlymas laikomas pateiktas, kai pateikti visi su pasiūlymu susiję dokumentai, tai yra: kvalifikaciją įrodantys dokumentai, pasiūlymas, tiekėjo deklaracija ir tiekėjo sąžiningumo deklaracija.

4.6. Tiekėjas pasiūlyme turi nurodyti, kokia pasiūlyme pateikta informacija yra konfidenciali. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.

4.7. Pasiūlymuose paslaugų kaina nurodoma eurais, ji turi būti išreikšta ir apskaičiuota taip, kaip nurodyta šių pirkimo sąlygų 2 priede. Apskaičiuojant kainą, turi būti atsižvelgta į visas šių pirkimo sąlygų 1 priede nurodytas paslaugų tiekimo sąlygas, kainos sudėtines dalis, į techninės specifikacijos reikalavimus ir pan. Į prekių kainą turi būti įskaityti visi mokesčiai ir visos tiekėjo patiriamos išlaidos. Pateikiama kaina su PVM turi būti pateikta suapvalinta pagal aritmetikos taisykles iki šimtųjų, t. y. du skaičiai po kablelio.

4.8. Pasiūlymas galioja 4.4. punkte nurodytą laiką.

4.9. Kol nesibaigė pasiūlymų teikimo galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko.

4.10. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija informuoja visus tiekėjus, kuriems buvo pateikusi mažos vertės pirkimo sąlygas.

 4.11. Prašymai paaiškinti pirkimo sąlygas gali būti pateikiami perkančiajai organizacijai raštu 4.2. punkte nurodytu elektroninio pašto adresu ir tvarka ne vėliau kaip likus 2 darbo dienoms iki pasiūlymų pateikimo termino pabaigos. Perkančioji organizacija į gautą prašymą paaiškinti pirkimo sąlygas atsako tokia pačia forma ne vėliau kaip per 1 darbo dieną nuo jo gavimo dienos, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė pirkimo sąlygas, bet nenurodo, iš ko gavo prašymą duoti paaiškinimą.

 4.12. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą.

**5. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

5.1. Apklausai pateiktus pasiūlymus nagrinėja ir vertina Pirkimų organizatorius. Pasiūlymai nagrinėjami ir vertinami konfidencialiai, nedalyvaujant pasiūlymus pateikusiems tiekėjams ar jų atstovams.

5.2. Iškilus klausimams dėl pasiūlymų turinio Pirkimų organizatoriui tiekėjai privalo per Pirkimų organizatoriaus nurodytą terminą pateikti papildomus paaiškinimus nekeisdami pasiūlymo esmės.

5.3. Tiekėjų kvalifikaciniai duomenys vertinami tikrinant jų atitikimą pirkimo dokumentuose nustatytiems minimaliems kvalifikaciniams reikalavimams.

**6. PASIŪLYMŲ VERTINIMAS**

6.1. Perkančiosios organizacijos neatmesti pasiūlymai vertinami eurais su PVM.

6.2. Perkančiosios organizacijos neatmesti pasiūlymai vertinami pagal **mažiausios kainos vertinimo kriterijų.**

**7. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

7.1. Pirkimų organizatorius, išnagrinėjęs pasiūlymus, įvertina ir juos tarpusavyje palygina (vertinami tik tie pasiūlymai, kurie yra neatmesti). Įvertinęs ir tarpusavyje palyginęs pasiūlymus, Pirkimų organizatorius pasiūlymus fiksuoja tiekėjų atrankos pažymoje, kurią ne vėliau kaip kitą darbo dieną nuo jos sudarymo dienos, išsiunčia pasiūlymus pateikusiems dalyviams elektroniniu paštu, o dalyviams, kurių pasiūlymai yra atmesti, nurodo ir jų pasiūlymų atmetimo priežastys. Tiekėjų atrankos pažyma nesudaroma, jei buvo gautas tik vienas pasiūlymas. Tokiu atveju sutartis gali būti pasirašoma iš karto, kai baigiamas pasiūlymo nagrinėjimas ir vertinimas, ir jį pateikęs tiekėjas atitiko kvalifikacinius reikalavimus, o jo pasiūlymas atitiko pirkimo dokumentų reikalavimus.

7.2. Jeigu kelių pateiktų pasiūlymų kaina vienoda, nustatant laimėjusį tiekėją pirmumo teisę turi tiekėjas, kurio pasiūlymas pateiktas anksčiausiai.

7.3. Pirkimo sutartis sudaroma ne vėliau kaip iki 2016 m. gegužės 16 d.

7.4. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Pranešime apklausą laimėjusiam tiekėjui Pirkimų organizatorius nurodo laiką, iki kada reikia atvykti sudaryti pirkimo sutartį. Laimėjęs dalyvis privalo pasirašyti pirkimo sutartį per perkančiosios organizacijos nurodytą terminą.

7.5. Jeigu tiekėjas, kuriam buvo pasiūlyta sudaryti pirkimo sutartį, atsisako ją sudaryti, iki nurodyto laiko neatvyksta sudaryti pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkimų organizatorius siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

**8. PRETENZIJŲ IR SKUNDŲ NAGRINĖJIMO TVARKA**

8.1. Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę pateikti pretenziją perkančiajai organizacijai.

8.2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo. Komisijos sprendimas, priimtas išnagrinėjus tiekėjo pretenziją, gali būti skundžiamas teismui Viešųjų pirkimų įstatymo V skyriuje nustatyta tvarka.

8.3. Pirkimų organizatorius, gavęs pretenziją, nedelsdamas sustabdo pirkimo procedūrą, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 15 kalendorinių dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos.

**9. PIRKIMO SUTARTIES SĄLYGOS**

 9.1. **Sutarties galiojimas.** Sutartis sudaroma 12 mėnesių su galimybe pratęsti ją 2 kartus 12 mėnesių laikotarpiui, jei prieš 15 dienų iki termino pabaigos, šalys nepateikė raštiško prašymo nutraukti sutartį

 9.2. Perkančioji organizacija pirkimo sutartį siūlo sudaryti tam tiekėjui, kurio pasiūlymas Viešųjų pirkimų įstatymo nustatyta tvarka pripažintas laimėjusiu.

 9.3. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose. Tais atvejais, kai pirkimo sutarties sąlygų keitimo būtinybės nebuvo įmanoma numatyti rengiant konkurso sąlygas ir (ar) pirkimo sutarties sudarymo metu, pirkimo sutarties šalys gali keisti tik neesmines pirkimo sutarties sąlygas

 9.4. **Atsiskaitymų ir mokėjimų tvarka**. Atsiskaitymai su Paslaugų tiekėju vykdomi bankiniu pavedimu į jo nurodytą atsiskaitomąją sąskaitą. Už suteiktas paslaugas atsiskaitoma per 30 (trisdešimt) kalendorinių dienų po PVM sąskaitos-faktūros pateikimo. PVM sąskaitos faktūros pristatomos kartu su prekėmis ir (arba) siunčiamos perkančiosios organizacijos 2.9. punkte nurodytu elektroninio pašto adresu.

 9.5. **Ginčų sprendimo tvarka**. Ginčai tarp sutarties šalių gali būti sprendžiami derybomis. Nepavykus ginčų išspręsti derybų būdu, ginčai perduodami spręsti Lietuvos Respublikos civilinio proceso kodekso nustatyta tvarka.

**1 priedas**

**Minimalūs techniniai reikalavimai ir preliminarus kiekis**

**Kasetės atnaujinimas** – tai kasetės užpildymas dažomaisiais milteliais ir kitų reikalingų veiksmų atlikimas, kuris apima:

* 1. kasetės būklės įvertinimą;
	2. pirminį testavimą. Tuščios kasetės techninės būklės nustatymą;
	3. tuščios kasetės išardymą į atskirus mazgus ir detales;
	4. detalių valymą ir ankstesnių dažomųjų miltelių likučių pašalinimą;
	5. atliekų bunkerio išvalymą.
	6. atskirų kasetės detalių būklės inspektavimą;
	7. šviesai jautraus cilindro (būgno) susidėvėjimo laipsnio įvertinimą;
	8. magnetinio veleno susidėvėjimo laipsnio įvertinimą;
	9. valymo peilio – raktelio patikrinimą;
	10. susidėvėjusių detalių keitimas;
	11. kasetės užpildymą aukščiausios kokybės dažikliu;
	12. kasetės atminties lusto keitimą, kai jis yra;
	13. kasetės surinkimą. Surenkami kasetės mazgai ir detalės.

 **Kasetės pildymas** – tai kasetės pildymo veiksmų atlikimas, kuris apima:

1. kasetės būklės įvertinimą;

2. kasetės užpildymą aukščiausios kokybės dažikliu;

3. kasetės atminties lusto keitimą, kai jis yra;

4. užpildytos kasetės funkcionalumo patikrinimą.

 **Analoginė kasetė** – spausdintuvų, kopijavimo aparatų kasetė, atitinkanti šiuos reikalavimus:

1. kasetė tinka nurodytam įrenginiui ir užtikrina sklandų bei tinkamą įrenginio darbą;
2. kasetę galima užpildyti ne mažiau kaip du kartus;
3. kasetės turi būti tiekiamos pakuotėje, tinkamoje transportavimui ir patogiam sandėliavimui. Ant pakuotės turi būti nurodytas kasetės indeksas. Pakuotė turi išsiskirti, jeigu iš jos buvo išimta kasetė.

 **Originali kasetė** – spausdintuvų, kopijavimo aparatų originalios eksploatacinės medžiagos, turi būti pagamintos originalios įrangos gamintojo (pagal OEM - „Original Equipment Manufacturer“ apibrėžimą). Viso prekės pristatomos originalioje gamintojo pakuotėje ir joms yra suteikiama gamintojo nustatyta garantija.

 **Minimalūs techniniai reikalavimai:**

 užpildytos ar atnaujintos kasetės spausdinimo resursas turi būti ne mažesnis nei originalios kasetės įrangos gamintojo nurodytas kasetės spausdinimo resursas;

 kasetės testavimas atliekamas patikrinant kasetės spausdinimo kokybę. Kasetės pakavimas į šviesai nepralaidų maišelį, siekiant maksimaliai apsaugoti kasetėje esantį šviesai jautrų cilindrą (būgną), bei į maišelį būtina įdėti testinį lapą. Spausdinimo kasetė ženklinama lipduku, kuriame nurodoma kelintą kartą kasetė pildyta arba atnaujinta taip pat nurodant pavadinimą;

 kasečių dažai (milteliai) turi atitikti minimalius aplinkos apsaugos kriterijus:

* 1. kasetės turi turėti antrinio panaudojimo (pakartotinio užpildymo) galimybę;
	2. tiekėjas, atliekantis kasečių užpildymą, privalo supirkti panaudotas kasetes;
	3. kasetės dažuose neturi būti azodažiklių, galinčių skilti į tam tikrus aromatinius aminus (pagal Europos Parlamento ir Tarybos direktyvą 2002/61/EB dėl kai kurių pavojingų medžiagų ir preparatų (azodažiklių naudojimo ir pardavimo apribojimų (OL 2002 L 243, p. 15)).

 **Tiekėjas turi pateikti atitiktį Techninės specifikacijos 3.3. punkte nurodytam reikalavimams įrodančius dokumentus ir ekologinį ženklą Blue Angel arba techninius dokumentus, arba tiekėjo deklaraciją apie tarptautinių standartų atitiktį, arba kitus lygiaverčius įrodymus.**

 Kasetės naudojimo laikotarpiui tiekėjas privalo taikyti **kasetės gamintojo garantiją**. Garantiniu laikotarpiu tiekėjas be papildomo mokesčio privalo nekokybiškas prekes pakeisti kokybiškomis ne vėliau kaip per 2 (dvi) darbo dienas nuo pranešimo gavimo iš perkančiosios organizacijos. Jei nustatoma, kad įrenginys sugedo dėl nekokybiškų kasečių kaltės, tiekėjas įsipareigoja sutaisyti įrenginį savo sąskaita. Garantiniai įsipareigojimai galioja tol, kol kasetės visiškai išnaudojamos, bet ne ilgiau kaip 6 mėnesiai nuo kasečių pirkimo, pildymo ar atnaujinimo.

 Perkančioji organizacija sutarties galiojimo laikotarpiu, kasetes pirks pagal poreikį užsakyme nurodydama, kokias kasetės konkrečiai užsako, t. y. ar originalią kasetę, ar analoginę, ar kasetės pildymą, ar atnaujinimą. Perkančioji organizacija neįsipareigoja nupirkti viso lentelėje nurodyto prekių kiekio. Nurodytas kiekis yra orientacinis, skirtas tiekėjams tinkamam konkurso sąlygų įvertinimui ir pasiūlymo pateikimui. Sutarties galiojimo laikotarpiu prekių kiekis gali kisti (didėti ar mažėti) ne daugiau 30 (trisdešimt) procentų. Sutarties vykdymo metu prekės bus perkamos pagal perkančiosios organizacijos poreikius remiantis tiekėjo pasiūlyme pateiktais prekių įkainiais, neviršijant sutartyje nustatytos maksimalios pirkimo sutarties vertės. Atsiradus poreikiui įsigyti į 1 lentelę neįtrauktų spausdintuvų ir multifunkcinių aparatų originalių ar analoginių kasečių ar atlikti jų atnaujinimą ir pildymą, perkančioji organizacija iš tiekėjo laisvai prieinamo įmonės prekių katalogo su aktualiomis kainomis, išsirinks atitinkama spausdinimo kasetę, kuriai tiekėjas suteiks procentinę nuolaidą, nuo galiojančios kainos tiekėjo kainininke.

**1 lentelė**

|  |  |  |  |  |  |
| --- | --- | --- | --- | --- | --- |
| **Nr.** | **Kasečių tipai** | **Gamintojo nurodytas kasetės kodas** | **Paslaugos aprašymas** | **Preliminari****apimtis 12 mėn. laikotarpiui** | **Kasetės resursas (kopijų skaičius puslapiais)** |
| I | **II** | III | IV | V | VI |
|  | Kasetė „Hewlett-Packard P1005” spausdintuvui | CH435A | Originali kasetė | 1 | 1500 |
|  | Analoginė kasetė | 1 | 1500 |
|  | Kasetės pildymas | 3 | 1500 |
|  | Kasetės atnaujinimas | 2 | 1500 |
|  | Kasetės „Hewlett-Packard 1018” spausdintuvui | Q2612A | Originali kasetė | 1 | 2000 |
|  | Analoginė kasetė | 2 | 2000 |
|  | Kasetės pildymas | 5 | 2000 |
|  | Kasetės atnaujinimas | 4 | 2000 |
|  | Kasetė „Hewlett-Packard P1505” spausdintuvui | CB436A | Originali kasetė | 1 | 2000 |
|  | Analoginė kasetė | 1 | 2000 |
|  | Kasetės pildymas | 1 | 2000 |
|  | Kasetės atnaujinimas | 1 | 2000 |
|  | Kasetė „Samsung ML-3310ND” spausdintuvui | MLT-D205L | Originali kasetė | 1 | 5000 |
|  | Analoginė kasetė | 1 | 5000 |
|  | Kasetės pildymas | 1 | 5000 |
|  | Kasetės atnaujinimas | 1 | 5000 |
|  | Kasetė „Konica Minolta Bizhub 162“ spausdintuvui | TN-114 | Originali kasetė | 1 | 11000 |
|  | Kasetė „Konica Minolta Bizhub 423” spausdintuvui | TN414 | Originali kasetė | 13 | 25000 |
|  | Kasetė „Konica Minolta Dialta Di 2510“ spausdintuvui | 205A | Originali kasetė | 1 | 28000 |
|  | Kasetė „Kyocera KM-3050“ spausdintuvui | TK-715 | Originali kasetė | 2 | 34000 |
|  | Kasetė „Kyocera FS-2020DN“ spausdintuvui | TK-340 | Originali kasetė | 23 | 12000 |
|  | Kasetė „Samsung SL-3825ND“ spausdintuvui | MLT-D204E | Originali kasetė | 12 | 10000 |
|  | Būgnas „Samsung SL-3825ND“ spausdintuvui | MLT-R204 | Originalus būgnas | 3 | 30000 |
|  | Kasetė „Samsung SL-M3325ND“ spausdintuvui | MLT-D204L | Originali kasetė | 2 | 5000 |

 **2 priedas**

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas

Klaipėdos apygardos teismui

**PASIŪLYMAS**

**DĖL SPAUSDINTUVŲ IR ORGANIZACINĖS ĮRANGOS KASEČIŲ PILDYMO, ATNAUJINIMO IR PIRKIMO**

\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_

(Vieta)

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis supaprastintame mažos vertės pirkime.

Taip pat patvirtiname, kad visa mūsų pasiūlyme esanti informacija yra teisinga ir kad mes nenuslėpėme jokios informacijos, kurią buvo prašoma pateikti pirkimo dokumentuose. Taip pat patvirtiname, kad nedalyvavome rengiant pirkimo dokumentus, o taip pat nesame susiję su jokia kita suinteresuota šalimi.

Mes siūlome šias prekes:

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Multifunkcinio aparato ir lazerinių spausdintuvo modelis**  | **Kiekis vnt.** | **Prekė** | **Kaina, Eur be PVM** | **Kaina, Eur su PVM** | **Viso****Eur su****PVM**(3x6) |
| **1** | 2 | 3 | 4 | 5 | 6 | 7 |
| **1** | Kasetė „Hewlett-Packard P1005” spausdintuvui | 1 | Originali kasetė |  |  |  |
| 1 | Analoginė kasetė |  |  |  |
| 3 | Kasetės pildymas  |  |  |  |
| 2 | Kasetės atnaujinimas |  |  |  |
| **2** | Kasetės „Hewlett-Packard 1018” spausdintuvui | 1 | Originali kasetė |  |  |  |
| 2 | Analoginė kasetė |  |  |  |
| 5 | Kasetės pildymas |  |  |  |
| 4 | Kasetės atnaujinimas |  |  |  |
| **3** | Kasetė „Hewlett-Packard P1505” spausdintuvui | 1 | Originali kasetė |  |  |  |
| 1 | Analoginė kasetė |  |  |  |
| 1 | Kasetės pildymas  |  |  |  |
| 1 | Kasetės atnaujinimas |  |  |  |
| **4** | Kasetė „Samsung ML-3310ND” spausdintuvui | 1 | Originali kasetė |  |  |  |
| 1 | Analoginė kasetė |  |  |  |
| 1 | Kasetės pildymas  |  |  |  |
| 1 | Kasetės atnaujinimas |  |  |  |
| **5** | Kasetė „Konica Minolta Bizhub 162“ spausdintuvui | 1 | Originali kasetė |  |  |  |
| **6** | Kasetė „Konica Minolta Bizhub 423” spausdintuvui | 13 | Originali kasetė |  |  |  |
| **7** | Kasetė „Konica Minolta Dialta Di 2510“ spausdintuvui | 1 | Originali kasetė |  |  |  |
| **8** | Kasetė „Kyocera KM-3050“ spausdintuvui | 2 | Originali kasetė |  |  |  |
| **9** | Kasetė „Kyocera FS-2020DN“ spausdintuvui | 23 | Originali kasetė |  |  |  |
| **10** | Kasetė „Samsung SL-3825ND“ spausdintuvui | 12 | Originali kasetė |  |  |  |
| **11** | Būgnas ,,Samsung SL-3825ND“ spausdintuvui | 3 | Originalus būgnas |  |  |  |
| **12** | Kasetė ,,Samsung SL-M3325ND“ | 2 | Originali kasetė |  |  |  |
| **Bendra suma be PVM** |  |
| **21 % PVM**  |  |
| **Bendra sumas su 21% PVM** |  |

Į šią sumą įskaičiuotos visos išlaidos ir mokesčiai, taip pat ir PVM, kuris sudaro \_\_\_\_\_\_\_\_\_\_\_\_\_\_\_\_\_ Lt.

Prekėms neįtrauktoms į šį pasiūlymą, bus suteikiama \_\_\_\_\_\_\_\_\_\_ % nuolaida.

**Pasiūlyme pateikta informacija konfidenciali/nekonfidenciali (įrašyti) ........................**

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateikto dokumento pavadinimas | Lapų skaičius |
|  |  |  |
|  |  |  |

Pasiūlymas galioja iki 2016 m. \_\_\_\_\_\_\_\_\_\_\_\_\_\_\_\_\_\_\_\_ d.

|  |  |  |
| --- | --- | --- |
|  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

**3 priedas**

(tiekėjo pavadinimas)

**TIEKĖJO (JURIDINIO ASMENS, KITOS ORGANIZACIJOS AR JŲ PADALINIO) SĄŽININGUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_

(data, numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

Aš,

(tiekėjo vadovo ar jo įgalioto asmens vardas, pavardė)

vadovaujantis (-i) (atstovaujantis (-i))

(tiekėjo pavadinimas)

(toliau – ūkio subjektas), kuris (-i) dalyvauja perkančiosios organizacijos atliekamame viešajame pirkime, tvirtinu, kad mano vadovaujamas (atstovaujamas) ūkio subjektas:

1. nedavė ir neketina duoti perkančiosios organizacijos Viešojo pirkimo komisijos nariams, ekspertams, perkančiosios organizacijos vadovams, perkančiosios organizacijos ar kitų tiekėjų atstovams pinigų, dovanų, nesuteikė jokių paslaugų ar kitokio atlygio už sudarytas ar nesudarytas sąlygas, susijusias su palankiais veiksmais laimėti viešąjį pirkimą;

2. nedalyvauja Lietuvos Respublikos konkurencijos įstatymo (Žin., 1999, Nr. [30-856](https://www.e-tar.lt/portal/lt/legalAct/TAR.B8B6AFC2BFF1); 2012, Nr. [42-2041](https://www.e-tar.lt/portal/lt/legalAct/TAR.70288537AD10)) 5 straipsnyje nurodytuose draudžiamuose susitarimuose ir susitarimuose, pažeidžiančiuose Lietuvos Respublikos viešųjų pirkimų, atliekamų gynybos ir saugumo srityje, įstatymo (Žin., 2011, Nr. [85-4135](https://www.e-tar.lt/portal/lt/legalAct/TAR.E838D0C06065)) 6 straipsnyje nustatytus principus;

3. šiame viešajame pirkime veikia nepriklausomai ir jeigu vienas ar keli ūkio subjektai, su kuriais mano vadovaujamas (atstovaujamas) ūkio subjektas yra susijęs Lietuvos Respublikos konkurencijos įstatymo 3 straipsnio 14 dalyje nustatytais būdais, dalyvauja tame pačiame viešajame pirkime ir pateikia savarankišką (-ų) pasiūlymą (-ų), jie laikytini mano vadovaujamo (atstovaujamo) ūkio subjekto konkurentais;

4. perkančiosios organizacijos prašymu per jos nustatytą terminą pateiks ūkio subjektų, su kuriais mano vadovaujamas (atstovaujamas) ūkio subjektas yra susijęs Lietuvos Respublikos konkurencijos įstatymo 3 straipsnio 14 dalyje nustatytais būdais, sąrašą.

Man žinoma, kad jeigu mano pateikta Tiekėjo (juridinio asmens, kitos perkančiosios organizacijos ar jų padalinio) sąžiningumo deklaracija yra melaginga, mano vadovaujamas (atstovaujamas) ūkio subjektas atsakys įstatymų nustatyta tvarka.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_(deklaraciją teikiančio asmens pareigos) | \_\_\_\_\_\_\_\_\_(parašas) | \_\_\_\_\_\_\_\_\_\_\_\_\_\_(vardas, pavardė) |

**4 priedas**

\_

(tiekėjo pavadinimas)

 **TIEKĖJO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_

(data, numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

 Aš\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Tiekėjo vadovo ar jo įgalioto asmens pareigos, vardas, pavardė)

 tvirtinu, kad mano atstovaujamas aukščiau nurodytas ūkio subjektas:

1. Nėra su kreditoriais sudaręs taikos sutarties, sustabdęs ar apribojęs savo veiklos, nesiekia priverstinio likvidavimo procedūros ar susitarimo su kreditoriais arba padėtis pagal šalies, kurioje jis registruotas, įstatymus nėra tokia pati ar panaši;

2. Nėra padaręs rimto profesinio (konkurencijos, darbo, darbuotojų saugos ir sveikatos, aplinkosaugos teisės aktų pažeidimo, už kurį tiekėjui, kuris yra fizinis asmuo, yra paskirta administracinė nuobauda, arba tiekėjui, kuris yra juridinis asmuo – ekonominė sankcija, nustatyta Lietuvos Respublikos įstatymuose, kai nuo sprendimo, kuriuo buvo paskirta ši sankcija, įsiteisėjimo dienos praėjo vieneri metai, o nuo sprendimo už Lietuvos Respublikos konkurencijos įstatymo 5 straipsnio pažeidimą paskirti šiame įstatyme numatytą ekonominę sankciją įsiteisėjimo dienos praėjo 3 metai).

3. Man žinoma, kad jeigu mano pateikta deklaracija yra melaginga, vadovaujantis Lietuvos Respublikos viešųjų pirkimų įstatymu (Žin., 1996, 84-2000; 2006, Nr. 4-102; 2008, Nr. 81-3179), mūsų pateiktas pasiūlymas bus atmestas.

4. Tiekėjas už deklaracijoje pateiktos informacijos teisingumą atsako Lietuvos Respublikos teisės aktų nustatyta tvarka.

Jeigu viešajame pirkime dalyvauja ūkio subjektų grupė, deklaraciją pildo kiekvienas ūkio subjektas.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 (deklaraciją sudariusio (parašas) (vardas, pavardė)

 asmens pareigos)